
Zala Megyei Népművészeti Egyesület
(
Székhely: 8900 Zalaegerszeg, Gébárti út 144.

Levelezési cím: 8901 Zalaegerszeg, Pf.: 161.
Telefon/fax: (92)312-744    Mobil: 30/2566711

E-mail: gebart@invitel.hu
Tájékoztató a zsűrizésről

A népművészeti tárgyzsűrizés következő időpontja: 2014. október 14.
Minden szakágban lehetőség van a zsűrizésre! A zsűri díjat a helyszínen, a zsűrizés napján kell befizetni Dala Hajnalkánál. A zsűrizés díja továbbra is 1700,-Ft/tárgy (1500 Ft tárgyankénti az eljárási díj, 200 Ft tárgyanként a zsűri utazása és ellátása költségeinek részbeni fedezésére),  „A nemzeti erőforrás miniszter 35/2011. (VI. 27.) NEFMI rendelete a népi iparművészettel kapcsolatos állami feladatok végrehajtásáról szóló 12/2004. (V. 21.) NKÖM rendelet módosításáról” szóló jogszabály alapján.
Továbbra is kérjük a mellékelt zsűri jegyzőkönyvek pontos kitöltését. Külön felhívom a figyelmet a zsűri lap 2. oldalán a zsűrizés napjának megjelölése, helyszínének feltüntetése (Zalaegerszeg) és az aláírás nagyon fontos. A zsűri lapokat legkésőbb október 1-ig szíveskedjen megküldeni a következő címre: Zala Megyei Népművészeti Egyesület, 8900 Zalaegerszeg, Pf.161. 
Ha kültéri alkotást kíván zsűriztetni, azt CD-n digitális fotóról tudják zsűrizni. Amennyiben Ön a zsűrizés napján nem tud jelen lenni, a zsűrizés előtti napokban tudjuk fogadni a tárgyakat, előzetesen egyeztetve.
A zsűrire szánt tárgyakat a zsűrizés napján legkésőbb 9.00 óráig szíveskedjen behozni, a Keresztury Dezső VMK, 8900 Zalaegerszeg, Landorhegyi u. 21.  2. előadótermébe a földszinten. A termet ezután kérem, szíveskedjen elhagyni. A zsűrivel konzultálni a zsűrizés lebonyolítása után lesz lehetőség. 
Tájékoztatjuk azokat az alkotókat, akik rendelkeznek Népi iparművész igazolvánnyal, hogy a hosszabbítási eljárás is megváltozott a fent említett rendelet alapján. Lényeges tudni, hogy hosszabbításra akkor kerülhet sor, ha a hosszabbításig eltelt 5 évben legalább 6 db tárgyat zsűriztetett, abból minimum 2 db A kategóriát ért el, valamint nyilatkozni kell ezen tárgyak listájáról. A kék igazolvány hosszabbítási díja 2000 Ft (ez egyben igazolvány cserét is jelent), a zöld igazolványé 1200 Ft.
Zalaegerszeg, 2014. szeptember 17.
                                                                           Tisztelettel:

                                                                                                   Prokné Tirner Gyöngyi s.k.
                                                                                                    NIT zsűri szakmai felelőse

Hagyományok Háza

Népi Iparművészeti Osztály

	nepiiparmuveszet@hagyomanyokhaza.hu
www.hagyomanyokhaza.hu
1011 Budapest, Corvin tér 8. Postacím: 1251 Budapest, Pf.: 23 Tel/fax: (36-1)201-8734


Az adatokat pontosan, olvashatóan kérjük kitölteni!!!!

A zsűri eljárási díjat (tárgyanként 1 500.- Ft) a Hagyományok Háza által kibocsátott Sárga !!! befizetési postautalványon lehet befizetni. Csekk igényelhető a Hagyományok Háza - Népi Iparművészeti Osztályán!!!

	Büntetőjogi felelősségem tudatában kijelentem, hogy a benyújtott tárgy(ak) a fent megnevezett tervező alkotása.

	A zsűrizésre beadott tárgyakat a zsűrizést követően 30 napig tudjuk tárolni.

Kérjük, hogy elszállításukról szíveskedjék gondoskodni!

	Dátum:

……………………………………….
	…………………………………………………

	
	benyújtó aláírása


1. Bocskorkészítő

2. Bognár

3. Bőrműves

4. Cserépkályha- és kemencekészítő

5. Csipkekészítő

6. Csizmadia

7. Csuhéfonó

8. Faműves (építmények és köztéri alkotások, bútor, esztergályos famunkák)
9. Fafaragó (fa, csont, szaru)

10. Fésűs

11. Faszobrász (naiv szobrok)

12. Fazekas

13. Festettbútor-készítő

14. Fonottbútor-készítő

15. Gyertyamártó

16. Gyékényfonó

17. Halászháló-készítő

18. Hímestojás festő

19. Hímző

20. Kalapos

21. Kádár

22. Kékfestő

23. Késes

24. Kosárfonó

25. Kovács 

26. Kötélverő

27. Mézeskalács-készítő

28. Nemezkészítő

29. Népihangszer-készítő

30. Népijáték-készítő

31. Népviseletibaba-készítő

32. Népiékszer-készítő (gyöngyfűző is)

33. Papucskészítő

34. Paszománykészítő és gombkötő

35. Pintér

36. Rézműves

37. Szalmafonó

38. Szíjgyártó-nyerges

39. Szűcs

40. Szűrhímző

41. Szűrrátét-készítő

42. Szövő

43. Viselet-készítő

44. Tetőfedő: nádazó, fazsindely-, zsúptető-készítő

